Številka: 478-83/2022-4

Datum: 15. 2. 2023

**OBČINSKEMU SVETU**

**OBČINE TRŽIČ**

**ZADEVA: OBRAZLOŽITEV DOPOLNITVE NAČRTA RAVNANJA Z NEPREMIČNIM PREMOŽENJEM OBČINE TRŽIČ ZA LETO 2023 – 1. DOPOLNITEV**

Zakon o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) v prvem odstavku 27. člena določa, da svet samoupravne lokalne skupnosti lahko zaradi spremenjenih prostorskih potreb in spremenjenih drugih potreb upravljavcev stvarnega premoženja, ki jih ni bilo mogoče določiti ob pripravi načrta ravnanja s stvarnim premoženjem iz drugega odstavka 24. člena ali drugega odstavka 25. člena tega zakona, in zaradi nepredvidenih okoliščin na trgu, ki narekujejo hiter odziv, dopolni letni načrt ravnanja s stvarnim premoženjem.

Spremembe in dopolnitve Načrta ravnanja z nepremičnim premoženjem Občine Tržič za leto 2023, ki ga je Občinski svet Občine Tržič sprejel na svoji 31. redni seji dne 20. 10. 2022, so razvidne iz priložene Tabele 1: Načrt razpolaganja z nepremičnim premoženjem Občine Tržič za leto 2023 – 1. dopolnitev ter Tabele 2: Načrt pridobivanja nepremičnega premoženja Občine Tržič za leto 2023 – 1. dopolnitev, kjer so spremembe in dopolnitve označene z rdečo barvo in odebeljenim tiskom. Poleg tega se z načrta razpolaganja z nepremičnim premoženjem Občine Tržič za leto 2023 odstranijo nepremičnine parc. št. 938/10, 938/11 in 938/12 k.o. 2141 Podljubelj ter stanovanje na naslovu Partizanska ulica 4 (ID 2143-663-1), ker so bili posli v zvezi s temi nepremičninami realizirani v letu 2022 po sprejemu načrta ravnanja z nepremičnim premoženjem za leto 2023, z načrta pridobivanja z nepremičnim premoženjem Občine Tržič za leto 2023 pa se iz istega razloga odstranijo nepremičnine parc. št. 324/6, 325/2, 326/13, 326/11 in 326/9 k.o. 2141 Podljubelj, poleg teh pa se z načrta odstranijo tudi nepremičnine parc. št. 62/2, del 64, del 53/1, 56/2, del 80/5, del 1018, 80/7, 74/1, 74/4, 74/5, 75/1 k.o. 2141 Podljubelj, ki jih bo Občina Tržič pridobila od Republike Slovenije na podlagi brezplačnega prenosa, in nepremičnine parc. št. 66/4, 53/2, 69, 54/2, 54/5 k.o. 2141 Podljubelj ter parc. št. 281/54 k.o. 2147 Križe, ki jih bo Občina Tržič pridobila na podlagi izločitvene pravice v stečajnem postopku.

Priloge:

* Tabela 1: Načrt razpolaganja z nepremičnim premoženjem Občine Tržič za leto 2023 – 1. dopolnitev,
* Tabela 2: Načrt pridobivanja nepremičnega premoženja Občine Tržič za leto 2023 – 1. dopolnitev.

Pripravila:

Tomaž Ropret, univ. dipl. prav., Dr. Jure Meglič,

višji svetovalec I V. D. DIREKTORJA OBČINSKE UPRAVE

Jasna Kavčič, univ. dipl. inž. grad.,

vodja Urada za okolje in prostor